Azal n tmedyazt d aseḥbiber ɣef tgemmi n ugdud, d tikci n yiziɣer i tewsatin n tseklanniḍen, daɣen d seḥbiber ɣef umawal n tutlayt i yettawi nnger. Timawit d allal i yefkan tudert i tmedyazt-agi. Yal tagnit s tewsit n tmedyazt iwulmen, Yal tawsit s yisefra i icudden ɣur-s. HANOUTEAU yessaweḍ yura-d isefra n leqbayel di tallit n temhersa deg yiwen n udlis1 ideg llan azal n 621 n yiḍrisen. Ǧellawi deg udlis-is yefka isem akked tbadut i yal tawsit seg tewsatin n tmedyazt tamensayt, ilmend n usentel i yellan deg usefru-nni akked wakud ideg t-id-ttawin.